
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 311 

10 Μαρτίου 2005 


ΑΠΟΦΑΣΕΙ Σ 

Αριθ. 256311 

Καθορισμός των όρων, προϋποθέσεων, των δικαιολογη- 
τικών και του τρόπου πληρωμής της επιχορήγησης 
της δράσης: Ι.Δ.: Προμήθεια Εξοπλισμού Μελισσοκο¬ 
μιών Οργανώσεων στα πλαίσια υλοποίησης του προ¬ 
γράμματος βελτίωσης της παραγωγής και εμπορίας 
των προϊόντων της μελισσοκομίας 2005 - 2007. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της αρ. 603/243942/5.1.2005 (ΦΕΚ 15/Β/2005) Κοινής 
Απόφασης Υπουργών (ΚΥΑ) Αγροτικής Ανάπτυξης & Τρο¬ 
φίμων, Εσωτερικών Δημόσιας Διοίκησης & Αποκέντρωσης 
και Οικονομίας & Οικονομικών «Υλοποίηση του τριετούς 
προγράμματος βελτίωσης της παραγωγής και εμπορίας 
των προϊόντων της μελισσοκομίας 2005,2006 και 2007». 

β) Του Ν. 1558/1985 «Κυβέρνηση και Κυβερνητικά όργα¬ 
να» (Α/137) και ειδικότερα του άρθρου 29Α, όπως αυτό 
προστέθηκε με το άρθρο 27 του Ν. 2081/1992 (Α/154), 
ρύθμιση του θεσμού των Επιμελητηρίων, τροποποίηση 
διατάξεων του Ν.1712/1987, για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις και τροπο¬ 
ποιήθηκε από το άρθρο 1, παράγραφος 2α του Ν.2469 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α’ 38). 

γ) Του Ν. 2362/1995 «περί Δημοσίου Λογιστικού» 
(Α/247). 

δ) Τις διατάξεις των άρθρων 13 μέχρι και 29 του 
Ν.2637/1998 περί «Σύστασης Οργ. Πιστοποίησης Λογα¬ 
ριασμών, Οργανισμού Πληρωμών και ελέγχου Κοινοτ. 
Ενισχύσεων Προσανατολισμού και Εγγυήσεων...και άλ¬ 
λες διατάξεις» (Α’ 200), όπως τροποποιήθηκαν και συ¬ 
μπληρώθηκαν με το άρθρο 4 του Ν. 2732/1999(Α’ 154) και 
το άρθρο 24 του Ν. 2945/2001 (Α’ 223) «Εθνικό Σύστημα 
Προστασίας της Αγροτικής Δραστηριότητας» και το άρ¬ 
θρο 29 παρ. 1-8 του Ν. 3147/2003 (Α’ 135). 

ε) Της υπ’αριθμ. 389578/2000 (Β' 1470) απόφασης του 


Υπουργού Γεωργίας «περί έγκρισης Κανονισμού Διαδικα¬ 
σίας Πληρωμών του ΟΠΕΚΕΠΕ των ενισχύσεων που βα¬ 
ρύνουν τον Ειδικό Λογαριασμό Εγγυήσεων Γεωργικών 
Προϊόντων» (ΕΛΕΓΕΠ). 

στ) Της υπ’αριθμ. 271562/2002 (Β' 1042) απόφασης του 
Υπουργού Γεωργίας «περί εγκρίσεως του ΟΠΕΚΕΠΕ ως 
Οργανισμού Πληρωμής». 

ζ) Του Καν. (Ε.Κ.) 797/2004του Συμβουλίου «περί ενερ¬ 
γειών βελτίωσης των συνθηκών παραγωγής και εμπορίας 
των προϊόντων της μελισσοκομίας» (1125) 

η) Του Καν. (Ε.Κ.) 917/2004της Επιτροπής «περί λεπτο¬ 
μερειών εφαρμογής του Καν. (Ε.Κ.) 797/2004 του Συμ¬ 
βουλίου σχετικά με ενέργειες στον τομέα της μελισσοκο¬ 
μίας» (Ε 163). 

θ) Του Καν. (ΕΟΚ) 1258/1999 «Περί χρηματοδοτήσεως 
της Κοινής Γεωργικής Πολιτικής» (Ι_94). 

ι) Του Καν. (ΕΚ) 1663/1995 της Επιτροπής για τη θέσπι¬ 
ση των λεπτομερειών εφαρμογής του Καν. (ΕΚ) 729/1970 
του Συμβουλίου όσον αφορά τη διαδικασία για την εκκα¬ 
θάριση των λογαριασμών του ΕΓΤΠΕ, Τμήμα Εγγυήσεων 
(1158). 

ια) Του Π.Δ. 402/1988 «Οργανισμός Υπουργείου Γεωρ¬ 
γίας» (Α/187) όπως ισχύει σήμερα. 

2. Το Εθνικό Πρόγραμμα βελτίωσης της παραγωγής και 
εμπορίας των προϊόντων της μελισσοκομίας 2005 - 2007, 
που υποβλήθηκε από τη χώρα μας στην Ε.Ε. για έγκριση, 
καιεγκρίθηκε με την 0(2004) 3199/τελικό/26.8.2004 Από¬ 
φαση της Ευρωπαϊκής Επιτροπής. 

3. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού μέχρι 125.000,00 Ευρώ που έχει εγκριθεί για την 
Ενέργεια I της αρ. 603/243942/5.1.2005 (ΦΕΚ 15/Β/2005) 
ΚΥΑ και είναι εγγεγραμμένη στον Κ.Α.Ε. 5423 «Δαπάνες 
Ε.Γ.Τ.Π.Ε.- Εγγυήσεις» του Υπουργείου Αγροτικής Ανά¬ 
πτυξης & Τροφίμων, αποφασίζουμε: 

Καθορίζουμε τους όρους, τις προϋποθέσεις, τους ελέγ¬ 
χους, τα δικαιολογητικά και την διαδικασία επιχορήγησης 
της δράσης Ι.Δ.: Προμήθεια Εξοπλισμού Μελισσοκομι- 
κών Οργανώσεων για το τριετές πρόγραμμα βελτίωσης 
της παραγωγής και εμπορίας των προϊόντων της μελισ¬ 
σοκομίας 2005 - 2007. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΝΕΡΓΕΙΑ I: ΠΛΗΡΟΦΟΡΗΣΗ - ΤΕΧΝΙΚΗ ΒΟΗΘΕΙΑ 

ΔΡΑΣΗ Ι.Δ.: Οικονομική ενίσχυση Μελισσοκομικών Ορ¬ 
γανώσεων για την αγορά εξοπλισμού 

1 .Περιγραφή της δράσης 

Χορήγηση οικονομικής ενίσχυσης για την προμήθεια 
και εγκατάσταση μελισσοκομικού εξοπλισμού, κατάλλη¬ 
λου για την αντιμετώπιση πρακτικών προβλημάτων που 
παρουσιάζονται σε τοπικό επίπεδο. 

2. Δικαιούχοι 

- Κοινοπραξίες Μελισσοκομικών Συνεταιρισμών 

- Πρωτοβάθμιοι Μελισσοκομικοί Συνεταιρισμοί εφόσον 
λειτουργούν για ένα έτος πριν τη δημοσίευση της παρού¬ 
σας. 

- Μελισσοκομικοί Σύλλογοι, όπου δεν υπάρχουν μελισ- 
σοκομικοί συνεταιρισμοί στις Νομαρχιακές Αυτοδιοική¬ 
σεις τους. Στα μικρά νησιά του Αιγαίου (Κυκλάδων και Δω- 
δεκανήσου) δικαιούχοι μπορεί να είναι και οι μελισσοκο- 
μικοί σύλλογοι εφόσον δεν υπάρχουν μελισσοκομικοί 
συνεταιρισμοί. 

Απαραίτητη προϋπόθεση για την οικονομική ενίσχυση 
των παραπάνω φορέων είναι να διαθέτουν χώρους (γρα¬ 
φεία, αποθήκες κ.λ.π) ιδιόκτητους ή ενοικιαζόμενους, κα¬ 
τάλληλους για την εγκατάσταση του εξοπλισμού (συ¬ 
σκευών, εργαλείων, οργάνων κ.λ.π.) καθώς και κατάλλη¬ 
λη υποδομή για τη λειτουργία και συντήρηση αυτών. 

3. Επιλέξιμες δαπάνες 

• Ψυκτικοί θάλαμοι - καταψύκτες 

• Μέσα παρασκευής μελισσοτροφών (ζυμωτήρια, μύ¬ 
λοι κοπής ζάχαρης κλπ.), 

• Μέσα επεξεργασίας κεριού (κηροτήκτες, απολυμα¬ 
ντήρια κηρηθρών, μικρά κηρηθροποιεία, κλπ.) 

• Ηλεκτροπαραγωγά ζεύγη (γεννήτριες) 

• Μέσα αντιμετώπισης εχθρών (ηλεκτροφόρα καλώδια 
για αρκούδες, σφηκοπαγίδες κλπ.). 

• Πυροσφραγίδες για τη σήμανση κυψελών και πλαι¬ 
σίων. 

• Ζυγαριές για ζύγισματου μελιού που συγκεντρώνουν 
οι Μελισσοκομικοί Φορείς. 

• Μέσα προετοιμασίας μελισσοκομικού υλικού (συ¬ 
σκευές συρμάτωσης πλαισίων κλπ). 

• Μέσα αποκρυστάλλωσης μελιού (Μπαιν - μαρί, θερ- 
μοθάλαμοι, αναδευτήρες κλπ). 

• Μέσα για την εξαγωγή μελιού από τις κηρήθρες (μα¬ 
χαίρια, σκάφες απολεπισμού, μελιτοεξαγωγείς). 

Οι δικαιούχοιτων μικρών νησιών του Αιγαίου Πελάγους 
δεν μπορούν να πραγματοποιήσουν δαπάνες για αγορά 
υλικών που αποτελούν και αντικείμενο του προγράμμα¬ 
τος πρωτοβουλιών που υποβάλλουν στα πλαίσια του Καν. 
ΕΟΚ 2019/93 του Συμβουλίου και του Καν ΕΟΚ 3063/93 
της Επιτροπής, όπως τροποποιήθηκαν από τους Καν. ΕΚ 
442/02του Συμβουλίου και Καν. ΕΚ780/02της Επιτροπής 
αντίστοιχα. 

Ο παραπάνω εξοπλισμός θα χρησιμεύει για την εξυπη¬ 
ρέτηση όλων των μελισσοκόμων των περιοχών τους, όχι 
μόνο των μελισσοκόμων που είναι μέλη των παραπάνω 
οργανώσεων. 

4. Ύψος οικονομικής ενίσχυσης 

Συνολικό ποσό επιχορήγησης γιατο 2005 μέχρι 250.000 
Ευρώ. 


Για τα έτη 2006 και 2007 το ύψος της οικονομικής ενί¬ 
σχυσης θα καθορισθεί με απόφαση του Υπ. Αγροτικής 
Ανάπτυξης & Τροφίμων. 

Ποσοστό επιχορήγησης, στις δαπάνες προμήθειας του 
εγκεκριμένου εξοπλισμού, 65%. 

5. Διαδικασία οικονομικής ενίσχυσης 

α) Οι ενδιαφερόμενοι φορείς, υποβάλλουν αίτηση συμ¬ 
μετοχής στο Πρόγραμμα προς την αρμόδια Διεύθυνση 
Αγροτικής Ανάπτυξης της οικείας Νομαρχιακής Αυτοδι¬ 
οίκησης της έδρας τους, το αργότερο ένα (1) μήνα μετά 
από τη δημοσίευση της παρούσας για το πρόγραμμα του 
2005 και μέχρι τέλος Δεκεμβρίου εκάστου έτους για τα 
προγράμματα 2006 και 2007. Στην παραπάνω αίτηση ανα- 
φέρονται τα είδη ή όργανα με τα οποία θέλουν να εξοπλι- 
σθούν (σύμφωνα με το υπόδειγμα 1). Την αίτηση θα συ¬ 
νοδεύουν: 

1) Υπεύθυνη Δήλωση Ν. 1599/86 του Νομίμου εκπρο¬ 
σώπου του φορέα, συνοδευόμενη από αναλυτική κατά¬ 
σταση του παγίου εξοπλισμού που αποτέλεσε αντικείμε¬ 
νο επιχορηγήσεων στα πλαίσια εφαρμογής του Προ¬ 
γράμματος παρελθόντων 5 ετών καθώς και ότι ο 
αιτούμενος εξοπλισμός δεν ενισχύεται από άλλη πηγή. 

2) Προτιμολόγια ή προσφορές για τα αιτούμενα είδη 

3) Απόφαση του Δ. Σ. του φορέα: 

- για τον ορισμό Νομίμου Εκπροσώπου, αρμοδίου για 
την υπογραφή της αίτησης συμμετοχής και της σύμβα¬ 
σης 

- ορισμού Υπευθύνου για τη λειτουργία και συντήρηση 
του μηχανολογικού εξοπλισμού 

- ότι αποδέχεται τους όρους και τις προϋποθέσεις της 
επιχορήγησης, όπως περιγράφονται στην παρούσα Από¬ 
φαση και στην υπ’αρίθμ. 603/243942/5.1.2005 (ΦΕΚ 
15/Β/2005) ΚΥΑ 

4) Αντίγραφο καταστατικού της μελισσοκομικής 
συν/κής οργάνωσης στο οποίο να φαίνεται η έγκρισή του. 

5) Θεωρημένο αντίγραφο Μητρώου μελών του μελισ- 
σοκομικού φορέα 

β) Η κατά περίπτωση αρμόδια Διεύθυνση Αγροτικής 
Ανάπτυξης, στην οποία έχουν υποβληθεί αιτήσεις συμμε¬ 
τοχής στο πρόγραμμα, εντός 30 ημερών από την παρα¬ 
λαβή των αιτήσεων των φορέων προβαίνει στην αξιολό¬ 
γησή τους, με βάση τις τοπικές συνθήκες και τις απαιτή¬ 
σεις της παρούσας Απόφασης καθώς και της υπ’αριθμ. 
603/243942/5.1.2005 ΚΥΑ και διαβιβάζει συμπληρωμένο 
το υπόδειγμα 2, στη Δ/νση Ζωικής Παραγωγής & ΑΠΑ, 
στο οποίο περιλαμβάνονται οι προτεινόμενες για οικονο¬ 
μική ενίσχυση μελισσοκομικοί φορείς, το είδος εξοπλι¬ 
σμού και το ύψος ενίσχυσης κατά είδος και συνολικά κα¬ 
τά φορέα. Το υπόδειγμα 2 συνοδεύεται από φωτοαντί¬ 
γραφα των συνημμένων που αναφέρονται σε αυτό. Η 
Δ/νση Ζωικής Παραγωγής & ΑΠΑ μετά από εξέταση των 
αιτημάτων διαμορφώνει την εισηγητική πρόταση επιχο¬ 
ρήγησης, στα πλαίσια του εγκεκριμένου ετησίου προ¬ 
γράμματος λαμβάνοντας υπόψη: 

• Τον εξοπλισμό που έχει προμηθευτεί ο φορέας τα 
προηγούμενα χρόνια 

• Τον αριθμό των μελώντου φορέα 

• Το συνολικό ποσό επιχορήγησης της παραγράφου 4. 

Τα σχετικά δικαιολογητικά της Παρ. 5.α διατηρούνται 
σε φάκελο, στην οικεία Διεύθυνση Αγροτικής Ανάπτυξης. 

Οι δικαιούχοι, καθώς και το ύψος ενίσχυσης ανά δικαι¬ 
ούχο καθορίζεται με απόφαση του Υπουργού Αγροτικής 
Ανάπτυξης & Τροφίμων κατόπιν εισήγησης της Δ/νσης 
Ζωικής Παραγωγής & ΑΠΑ. Η ως άνω απόφαση διαβιβά¬ 
ζεται στις οικείες Δ/νσεις Αγροτικής Ανάπτυξης, στα Κέ¬ 
ντρα Μελισσοκομίας και στη Διεύθυνση ΔΗ.ΛΙ.ΖΩ του 
ΟΠΕΚΕΠΕ 

Τα αγοραζόμενα είδη θα πρέπει να αντιστοιχούν στα αι- 
τηθέντα από τους φορείς είδη. Τυχόν υπέρβαση του συ¬ 
νολικού ποσού επιχορήγησης ή της κατά είδος δαπάνης 
επιβαρύνει τους επιδοτούμενους φορείς. 

Μεταξύ δικαιούχου φορέα και του Δ/ντού της οικείας 
Δ/νσης Αγροτικής Ανάπτυξης υπογράφεται σύμβαση σε 
3 αντίγραφα. Στη σύμβαση απαραίτητα υπάρχει συνημ¬ 
μένος πίνακας με τα επιχορηγούμενα είδη και την ανά εί¬ 
δος επιχορηγούμενη αξία. Από τα τρία αντίγραφα της 
σύμβασης, ένα φυλάσσεται στη Δ/νση Αγροτικής Ανά¬ 
πτυξης, ένα αποδίδεται στον επιχορηγούμενο φορέα και 
το τρίτο διαβιβάζεται στη Δ/νση ΔΗΛΙΖΩ του ΟΠΕΚΕΠΕ. 

6 Έλεγχοι 

Η εφαρμογή της παρούσας δράσης εκ μέρους των δι¬ 
καιούχων ελέγχεται με τακτικούς, αλλά και έκτακτους 
δειγματοληπτικούς επιτόπιους τεχνικούς και οικονομι¬ 
κούς ελέγχους διαπίστωσης της ακρίβειας των συμπερι¬ 
λαμβανομένων στα αιτήματα επιχορήγησης στοιχείων. 

Οιτακτικοί επιτόπιοι έλεγχοι διενεργούνται από τριμελή 
Επιτροπή υπαλλήλων της Δ/νσης Αγροτικής Ανάπτυξης 
(δύο Γεωπόνοι και ένας Οικονομικός - Λογιστικός) οριζό¬ 
μενη με απόφαση του οικείου Νομάρχη κατόπιν εισήγη¬ 
σης του αρμόδιου Δ/ντού Αγροτικής Ανάπτυξης 

Η ως άνω οριζόμενη Επιτροπή τακτικού ελέγχου σε κά¬ 
θε επιτόπια μετάβαση ελέγχου, βεβαιώνει την επιλεξιμό- 
τητα των δαπανών σύμφωνα με τα ελεγχόμενα δικαιολο- 
γητικά και συντάσσει πρακτικό τεχνικού και οικονομικού 
ελέγχου εκτέλεσης της δράσης σύμφωνα μετο συνημμέ¬ 
νο υπόδειγμα 4. Επίσης πιστοποιείται η προμήθεια και 
εγκατάσταση προς χρήση σε λειτουργική θέση του εξο¬ 
πλισμού που έχει εγκριθεί. 

Οι έκτακτοι δειγματοληπτικοί έλεγχοι διενεργούνται 
από τριμελείς Επιτροπές, οριζόμενες με απόφαση 
Υπουργού Αγροτικής Ανάπτυξης & Τροφίμων από υπαλ¬ 
λήλους των Δ/νσεων Ζωικής Παραγωγής & ΑΠΑ του Υπ. 
Αγροτικής Ανάπτυξης & Τροφίμων και Δ/νσεων Οικονομι¬ 
κού και ΔΗΛΙΖΩ του ΟΠΕΚΕΠΕ, κατόπιν πρότασης του 
ΟΠΕΚΕΠΕ και εισήγησης της Δ/νσης Ζωικής Παρ/γής & 
ΑΠΑ του Υπ. Αγροτικής Ανάπτυξης & Τροφίμων. 

Η ως άνω οριζόμενη Επιτροπή δειγματοληπτικού ελέγ¬ 
χου σε κάθε επιτόπια μετάβαση, βεβαιώνει την επιλεξιμό- 
τητα των δαπανών και πιστοποιεί την προμήθεια και εγκα¬ 
τάσταση προς χρήση σε λειτουργική θέση του εξοπλι¬ 
σμού που έχει εγκριθεί, συντάσσοντας πρακτικό τεχνικού 
και οικονομικού ελέγχου εκτέλεσης της δράσης σύμφω¬ 
να μετο συνημμένο υπόδειγμα 4. 

Κατά τον τακτικό ή έκτακτο δειγματοληπτικό έλεγχο, 
παρίσταται και ο νόμιμος εκπρόσωπος του ελεγχόμενου 
φορέα, ο οποίος προσυπογράφει το σχετικό πρακτικό και 
λαμβάνει αντίγραφο αυτού. Σε περίπτωση διαφωνίας του 


νόμιμου εκπροσώπου του φορέα με τις διατυπούμενες 
στο πρακτικό διαπιστώσεις της επιτροπής τακτικού ελέγ¬ 
χου, ο φορέας έχει δικαίωμα να υποβάλλει, εντός 5 εργα¬ 
σίμων ημερών, σχετική ένσταση στην Δ/νση Αγροτικής 
Ανάπτυξης για επανέλεγχο από Επιτροπή Εξέτασης Εν¬ 
στάσεων, η οποία ορίζεται με απόφαση του οικείου Νο¬ 
μάρχη και αποτελείται από: 

- τον Διευθυντή Αγροτικής Ανάπτυξης 
-τονΔιευθυντή Κτηνιατρικής και 
-τον Προϊστάμενο Οικονομικού της οικείας Νομαρχια¬ 
κής Αυτοδιοίκησης. 

Έργο της δευτεροβάθμιας Επιτροπής, είναι η επιτόπια 
εξέταση της ένστασης εντός 15 ημερών από την κατάθε¬ 
σή της και η διαπίστωση της προμήθειας και εγκατάστα¬ 
σης του εγκριθέντος εξοπλισμού. Η απόφαση της δευτε¬ 
ροβάθμιας επιτροπής είναι τελεσίδικη. 

Σε περίπτωση διαπίστωσης παρατυπιών ή παραλείψε¬ 
ων κατά τον έλεγχο των δικαιολογητικών από τη Δ/νση 
ΔΗΛΙΖΩ του ΟΠΕΚΕΠΕ,σε ότι αφορά την εκτέλεση όλων 
ή μέρους των εργασιών της δράσης καθώς και την επιλε- 
ξιμότητατων επιμέρους δαπανών, ενημερώνεται ο ενδια¬ 
φερόμενος φορέας προκειμένου να διατυπώσει γραπτώς 
τις παρατηρήσεις-αντιρρήσεις του εντός συγκεκριμένης 
περιόδου, ενώ παράλληλα ενημερώνεται και η Δ/νση Ζω¬ 
ικής Παραγωγής και ΑΠΑ. Εάν η ως άνω προθεσμία πα- 
ρέλθει ή οι παρατηρήσεις-αντιρρήσεις κριθούν αβάσιμες 
από τη Δ/νση ΔΗΛΙΖΩ του ΟΠΕΚΕΠΕ, περικόπτονται από 
την παραπάνω Δ/νση οι σχετικές δαπάνες ή επιβάλλεται η 
επιστροφή των αχρεωστήτως χορηγηθέντων ποσών 
εντόκως, κατά τη διαδικασία του άρθρου 28 του Ν. 
2520/1998, όπως τροποποιήθηκε και ισχύει. 

7. Τρόπος πληρωμής. 

Μετά την ολοκλήρωση του προγράμματος, ο δικαιού¬ 
χος υποβάλλει στην Διεύθυνση ΔΗ.ΛΙ.ΖΩ του ΟΠΕΚΕΠΕ, 
φάκελο παραστατικών στοιχείων και δικαιολογητικών 
πληρωμής, το αργότερο μέχρι τις 15 Σεπτεμβρίου του 
έτους εφαρμογής του προγράμματος. Η αναγνώριση και 
εκκαθάριση της δαπάνης διενεργείται από την Διεύθυνση 
ΔΗ.ΛΙ.ΖΩ του ΟΠΕΚΕΠΕ, Τμήμα III. 

8. Δικαιολογητικά πληρωμής. 

α) Αίτηση του δικαιούχου φορέα εις διπλούν, υπογε¬ 
γραμμένη από το νόμιμο εκπρόσωπό του στην οποία ανα¬ 
γράφεται το αιτούμενο ποσό πληρωμής (Υπόδ. 3) καθώς 
και αν ο δικαιούχος υποχρεούται να τηρεί τα πρωτότυπα 
παραστατικά στο αρχείο του και το καθεστώς ΦΠΑ στο 
οποίο ανήκει. 

β) Συγκεντρωτική κατάσταση δαπανών σε δύο αντίτυ¬ 
πα, υπογεγραμμένη από το νόμιμο εκπρόσωπο του δικαι¬ 
ούχου (Υπόδ. 5), στην οποία θα αναγράφονται οι δαπάνες 
κατά θέση και κατηγορία επιλέξιμης δαπάνης. 

γ) Αντίγραφο απόφασης του Υπ. Αγροτικής Ανάπτυξης 
και Τροφίμων στην οποία ορίζονται οι δικαιούχοι της επι¬ 
χορήγησης με το συγκεκριμένο ποσό. 

δ) Αντίγραφο σύμβασης μεταξύ Διεύθυνσης Αγροτικής 
Ανάπτυξης και δικαιούχου φορέα. 

ε) Έκθεση πεπραγμένωντου φορέα σχετικά με την υλο¬ 
ποίηση του Προγράμματος υπογεγραμμένη από το νόμι¬ 
μο εκπρόσωπο του φορέα. 

στ) Πρακτικό τεχνικοοικονομικού ελέγχου της αρμό¬ 
διας επιτροπής τακτικού επιτόπιου ελέγχου, σύμφωνα με 
το υπόδειγμα 4, για το υλοποιηθέν έργο. Σε περίπτωση 
που έχει πραγματοποιηθεί και έκτακτος δειγματοληπτι¬ 
κός έλεγχος υποβάλλεται και το εν λόγω πρακτικό του 
εκτάκτου ελέγχου. 

ζ) Υπεύθυνη Δήλωση του Νομίμου Εκπροσώπου του 
φορέα ότι δεν επωφελείται άλλης εθνικής ή Κοινοτικής 
χρηματοδότησης για εκτέλεση παρομοίων ενεργειώντου 
Προγράμματος ούτε έχει υποβάλλει σχετική αίτηση. 

η) Φορολογική και ασφαλιστική ενημερότητα 

θ) Αναλυτικές καταστάσεις για κάθε κατηγορία επιλέξι¬ 
μης δαπάνης, στις οποίες θα αναφέρονται τα συνημμένα 
παραστατικά και τα ποσά σε ΕΥΡΩ. Τις παραπάνω κατα¬ 
στάσεις θα συνοδεύουν παραστατικά δαπανών όπως αυτά 
προβλέπεται να εκδίδονται για επιτηδευματίες από τον Κώ¬ 
δικα Φορολογικών Βιβλίων και Στοιχείων ως κατωτέρω: 

• Για παροχή υπηρεσιών: τιμολόγια παροχής υπηρε¬ 
σιών ή αποδείξεις παροχής υπηρεσιών κατά περίπτωση. 

• Για αγορά υλικών, εξοπλισμού, παγίων αγαθών και 
πάσης φύσεως επιλέξιμες δαπάνες τιμολόγια - δελτία 
αποστολής, φορτωτικές και λοιπά παραστατικά που εκδί- 
δονται σε επιτηδευματίες, όπως αυτά προβλέπονται από 
τον Κ.Φ.Β. & Σ. για κάθε πρόσωπο που συναλλάσσεται με 
τον δικαιούχο, νόμιμα εξοφληθέντα. 

• Για όλες τις ενέργειες για τις οποίες προβλέπεται να 
ακολουθηθούν οι διαδικασίες της δημοσίευσης και της 
ανάθεσης του έργου κατόπιν διαγωνισμού, πρέπει να 
υποβάλλονται όλα τα σχετικά έγγραφα βάσει των οποίων 
προκύπτει η δημοσίευση και η ανάθεση του έργου. Οι 
συμβάσεις και τα ιδιωτικά συμφωνητικά μεταξύ του φο¬ 
ρέα υλοποίησης του προγράμματος ή των δικαιούχων και 
των αντισυμβαλλομένων, πρέπει να είναι θεωρημένα από 
την οικεία Δ.Ο.Υ. 

• Σε περίπτωση προμήθειας υλικών - εξοπλισμού, ο δι¬ 
καιούχος φορέας υποχρεούται να τηρεί τη νομοθεσία πε¬ 
ρί προμηθειών, που αφορά τις Συνεταιριστικές Οργανώ¬ 
σεις και να προσκομίζει, εάν απαιτείται, τα σχετικά παρα¬ 
στατικά στο φάκελο πληρωμής του. 

Κάθε παραστατικό που υποβάλλεται από τους δικαιού¬ 
χους πρέπει να είναι πρωτότυπο, στο οποίο θα πρέπει να 
έχει τεθεί σφραγίδα με μέριμνα του φορέα ότι έχει επιδο¬ 
τηθεί στα πλαίσια του Καν.(Ε.Κ) 797/2004, εκτός από την 
περίπτωση των δικαιούχων που υποχρεούνται από τον 
ΚΦΒ και Σ να τηρούντο πρωτότυπα στο αρχείο τους. Στην 
τελευταία αυτή περίπτωση οι δικαιούχοι δηλώνουν τούτο 
στην αίτηση πληρωμής τους και προσκομίζουν στις οικεί¬ 
ες Δ/νσεις Αγροτικής Ανάπτυξης το πρωτότυπο (στο 
οποίο θα πρέπει να έχει τεθεί η παραπάνω σφραγίδα) και 
ένα αντίγραφο, ώστε να θεωρηθεί το αντίγραφο, με την 
ένδειξη "ακριβές αντίγραφο έκτου πρωτοτύπου". 

ΓΕΝΙΚΑ 

1. Με απόφαση του Νομάρχη της οικείας Νομαρχιακής 
Αυτοδιοίκησης Συστήνεται Επιτροπή Εξέτασης Ενστάσε¬ 
ων αποτελούμενη από: 

• τον Διευθυντή Αγροτικής Ανάπτυξης της ΝΑ με τον 
αναπληρωτή του 

• τον Διευθυντή Κτηνιατρικής της ΝΑ με τον αναπλη¬ 
ρωτή του 


• τον Προϊστάμενο Οικονομικού της ΝΑ με τον αναπλη¬ 
ρωτή του 

Η Επιτροπή συνέρχεται όποτε παρίσταται ανάγκη, 
ύστερα από πρόσκληση του προέδρου της. 

2. Τα αγορασθέντα πάγια υλικά μονίμου εξοπλισμού 
στα πλαίσια υλοποίησης της παρούσης, υποχρεωτικά φέ¬ 
ρουν σε εμφανές σημείο αναπόσπαστη ειδική ετικέτα, 
στην οποία αναγράφεται ευανάγνωστα: 

"Καν. (ΕΚ)797/2004 

Πρόγραμμα επιχορηγούμενο κατά 50% από την Ε.Ε., 
για τη βελτίωση της παραγωγής και εμπορίας των προϊό¬ 
ντων της μελισσοκομίας/2005 (ή 2006 ή 2007 κατά περί¬ 
πτωση) -Δράση: Ι.Δ." 

3. Σε ότι αφορά προμήθεια εξοπλισμού, στα πλαίσια 
υλοποίησης της παρούσας οι δικαιούχοι φορείς υποχρε- 
ούνται σε αγορά καινούργιου εξοπλισμού καθώς και στη 
διατήρησή του, σε κατάσταση λειτουργική, τουλάχιστον 
για 5 έτη από την προμήθειά του. Σε αντίθετη περίπτωση 
επιβάλλονται οικονομικές κυρώσεις ανάλογα με το δι¬ 
πλάσιο της απολεσθείσης αξίας, όπως αυτή προσδιορί¬ 
ζεται μετά την αφαίρεση των αντίστοιχων ποσών απόσβε¬ 
σης. 

4. Ο ΦΠΑ δεν αποτελεί επιλέξιμη δαπάνη. 

5. Ο φορέας υποχρεούται να καταχωρεί όλες τις δαπά¬ 
νες που επιδοτούνται από το πρόγραμμα με ειδική διά¬ 
κριση και σε ιδιαίτερους λογαριασμούς στα λογιστικά του 
βιβλία (βιβλίο μητρώου παγίων για τον πάγιο εξοπλισμό, 
κλπ. λογιστικά βιβλία). Τα παραπάνω βιβλία είναι ανά πά¬ 
σα στιγμή στην διάθεση των αρμόδιων κοινοτικών και 
εθνικών οργάνων για την πραγματοποίηση των σχετικών 
ελέγχων. 

6. Οι δαπάνες, προκειμένου να ενισχυθούν με βάση την 
παρούσα, πρέπει να έχουν ολοκληρωθεί μέχρι 31 Αυγού- 
στου του έτους εφαρμογής του προγράμματος, τα δικαι- 
ολογητικά πληρωμής να είναι εξοφλημένα και να έχουν 
διαβιβασθεί στη Δ/νση ΔΗΛΙΖΩ του ΟΠΕΚΕΠΕ μέχρι 15 
Σεπτεμβρίου του έτους εφαρμογής του προγράμματος. 

7. Οι πιστώσεις θα βαρύνουν κατά 50%τοντακτικό προ¬ 
ϋπολογισμό, και κατά 50%το ΕΓΤΠΕ, Τμήμα Εγγυήσεων. 
Σχετική αναγραφή θα υπάρχει και στην κατάσταση ανα¬ 
γνώρισης - εκκαθάρισης δαπανών. 

8. Στα έντυπα των αιτήσεων και στις συμβάσεις που θα 
υπογράφονται μεταξύ των Υπηρεσιών του Υπ. Αγροτικής 
Ανάπτυξης & Τροφίμων και των δικαιούχων, θα αναφέρε- 
ται ότι το 50% της επιχορήγησης ή της ενίσχυσης, προ¬ 
έρχεται από Κοινοτικούς πόρους. 

9. Οι Δ/νσεις ΔΗ.ΛΙ ,ΖΩ του ΟΠΕΚΕΠΕ και Ζωικής Παρα¬ 
γωγής & ΑΠΑ καθώς και οι αναφερόμενες στην παρούσα 
υπηρεσίες, παρέχουν στους δικαιούχους φορείς κάθε 
πληροφορία για την υλοποίηση της παρούσας, σχετικά 
με τα θέματα αρμοδιότητάς τους. 

10. Το συνημμένο παράρτημα Υποδειγμάτων αποτελεί 
αναπόσπαστο μέρος της παρούσας Απόφασης. 

Υπόδειγμα 1: 
Υπόδειγμα 2: 
Υπόδειγμα 3: 
Υπόδειγμα 4: 
Υπόδειγμα 5: 


Παράρτημα Υποδειγμάτων 
Αίτηση συμμετοχής στο Πρόγραμμα 
Κατάσταση φορέων, εξοπλισμού και ύψους ενίσχυσης 
Αίτηση για πληρωμής πραγματοποιηθεισών δαπανών 
Πρακτικό τεχνικού - οικονομικού ελέγχου 
Συγκεντρωτική κατάσταση πραγματοποιηθεισών δαπανών 

ΥΠΟΔΕΙΓΜΑ 1 


Φορέας. ././ 200... 

Ταχ. Δ/νση . Α. Π.:. 

Τηλέφωνο . Προς: Δ/νση Αγροτ. Ανάπτυξης 

Ρθχ . Νομαρχ. Αυτοδιοίκηση .. 

Ταχ. Δ/νση. 


Κοιν.: Δ/νση Ζωικής Παραγωγής & ΑΠΑ 
Τμήμα Μελισσοκομίας, 
Καπνοκοπτηρίου 6, Τ.Κ. 10176 

ΑΙΤΗΣΗ 


Για την ένταξη στο πρόγραμμα οικονομικής ενίσχυσης Μελισσοκομικών Συν/κών Οργανώσεων για την αγορά 
εξοπλισμού κατά την περίοδο.έως.βάσει του Καν. Ε.Ε. 797/04. 

Ο.(Φορέας) αιτείται την ένταξη στο Πρόγραμμα έτους.για την 

οικονομική ενίσχυση αγοράς και εγκατάστασης μελισσοκομικού εξοπλισμού, ως ακολούθως: 



ΕΞΟΠΛΙΣΜΟΣ 

ΔΑΠΑΝΗ (Βάσει των 

προτιμολογίων ή προσφορών) 


Α/Α 

ΕΙΔΟΣ ΕΠΙΛΕΞΙΜΗΣ ΔΑΠΑΝΗΣ & ΠΟΣΟΤΗΤΑ 

ΕΥΡΩ 

ΠΑΡΑΤΗΡΗΣΕΙΣ 

1 





2 





3 





4 





ΣΥΝΟΛΟ 




Βάσει του συνημμένου Πρακτικού του Δ.Σ. ορίσθηκε υπεύθυνος του προγράμματος ο κ. 

.ως αρμόδιος για την υπογραφή της σύμβασης και όλων των σχετικών με το Πρόγραμμα 

αιτήσεων, καταστάσεων και λοιπών εγγράφων και παραστατικών. Υπεύθυνος για την λειτουργία και 
συντήρηση του μηχανολογικού εξοπλισμού ορίσθηκε ο κ. 

Συνημμένα 1. Υπεύθυνη δήλωση του Ν. 1599/86 του Νομίμου Εκπροσώπου του φορέα 
συνοδευόμενη από αναλυτική κατάσταση του εξοπλισμού που αποτέλεσε 
αντικείμενο επιχορηγήσεων στα πλαίσια εφαρμογής του Προγράμματος 
παρελθόντων ετών καθώς και ότι ο αιτούμενος εξοπλισμός δεν ενισχύεται από 
άλλη πηγή. 

2. Προτιμολόγια ή προσφορές για τα αιτούμενα είδη. 

3. Απόφαση του Δ.Σ. ότι αποδέχεται τους όρους και τις προϋποθέσεις του 
Προγράμματος καθώς και για τον ορισμό του νομίμου εκπροσώπου και του 
υπευθύνου για τη λειτουργία και συντήρηση του μηχανολογικού εξοπλισμού. 

4. Αντίγραφο καταστατικού του φορέα στο οποίο να φαίνεται η έγκρισή του. 

5. Θεωρημένο αντίγραφο Μητρώου μελών του μελισσοκομικού φορέα. 


Ο Νόμιμος εκπρόσωπος του φορέα 


(σφραγίδα και υπογραφή) 

Νομαρχιακή Αυτοδιοίκηση..... 
Δ/νση Αγροτ. Ανάπτυξης 

& ΑΠΑ 


ΥΠΟΔΕΙΓΜΑ 2 

. ./. 1200 ... 


Προς: Δ/νση Ζωικής Παραγωγής 

Τμήμα Μελισσοκομίας 
Καπνοκοπτηρίου 6 
Τ.Κ. 10176, Αθήνα 


Κανονισμός 797/04 ΠΡΟΓΡΑΜΜΑ 200... 
(ΔΡΑΣΗ Ι.Δ) 


ΚΑΤΑΣΤΑΣΗ ΦΟΡΕΩΝ ΕΞΟΠΛΙΣΜΟΥ ΚΑΙ ΥΨΟΥΣ ΕΝΙΣΧΥΣΗΣ 



ΕΞΟΠΛΙΣΜΟΣ 

ΥΨΟΣ ΕΝΙΣΧΥΣΗΣ 

(Βάσει των προτιμολογίων 

ή προσφορών) 


Α/Α 

ΦΟΡΕΑΣ 

ΕΙΔΟΣ ΕΠΙΛΕΞΙΜΗΣ ΔΑΠΑΝΗΣ & ΠΟΣΟΤΗΤΑ 

ΕΥΡΩ 

ΠΑΡΑΤΗΡΗΣΕΙΣ 

1 


1 . 




2. 



3. 



4. 



Σύνολο 


2 


1 . 




2. 



3. 



4. 



Σύνολο 


3 


1 . 




2. 



3. 



4. 



Σύνολο 


ΓΕΝΙΚΟ ΣΥΝΟΛΟ 




Βέβαια ύται η επιλεξιμότητα και η αναγκαιότητα για την προμήθεια των αναφερομένων. 

Συνημμένα: 1. Φωτοαντίγραφο Υπεύθυνης Δήλωσης του Ν. 1599/86 του 
Νομίμου Εκπροσώπου του φορέα συνοδευόμενη από 

αναλυτική κατάσταση του εξοπλισμού που αποτέλεσε Ο Δ/ντης Αγροτικής Ανάπτυξης 

αντικείμενο επιχορηγήσεων στα πλαίσια εφαρμογής του 
Προγράμματος παρελθόντων ετών καθώς και ότι ο 
αιτούμενος εξοπλισμός δεν ενισχύεται από άλλη πηγή. 

2. Φωτοαντίγραφο Μητρώου μελών του μελισσοκομικού Σφραγίδα καί υπογραφή 

φορέα, 

3. Φωτοαντίγραφο της πρώτης και της τελευταίας σελίδας του 
καταστατικού ίδρυσης του φορέα. 

Ημερομηνία. 

Αριθμ. Πρωτ. 

Φορέας . 

Ταχ. Δ/ναη. Προς: ΟΠΕΚΕΠΕ, Δ/νση ΔΗΛΙΖΩ 

Ονοματεπώνυμο υπευθύνου. Τμήμα III 

Τηλέφωνο. Αχαρνών241 

Ραχ. 

Δράση Ι.Δ. 


ΑΙΤΗΣΗ 


Στα πλαίσια εφαρμογής της αριθμ 603/243942/5-1-2005 (ΦΕΚ 15/Β/2005) ΚΥΑ και της αριθμ.απόφασης 

του Υπ. Αγρ. Ανάπτυξης & Τροφίμων για την υλοποίηση του προγράμματος βελτίωσης της παραγωγής και εμπορίας μελι¬ 
ού έτους . σας υποβάλλουμε τα δικαιολογητικά πληρωμής πραγματοποιηθεισών δαπανών από . έως 

.και παρακαλούμε να μας καταβάλετε το ποσό των.Ευρώ. 

Ο Φορέας υποχρεούται να τηρεί τα πρωτότυπα παραστατικά στο αρχείο του ΝΑΙ ΟΧΙ 

Συνημμένα: 1. Συγκεντρωτική κατάσταση δαπανών (Υπ. 5) 

2. Αντίγραφο απόφασης Υπουργού Αγρ. Ανάπτ. & Τροφίμων όπου ορίζεται η επιχορήγηση με το συ¬ 
γκεκριμένο ποσό 

3. Αντίγραφο σύμβασης μεταξύ Δ/νσης Αγροτικής Ανάπτυξης ή Υπ. Αγρ. Ανάπτ. & Τροφίμων και δι¬ 
καιούχου φορέα 

4. Έκθεση πεπραγμένων φορέα υπογεγραμμένη από το νόμιμο εκπρόσωπό του 

5. Πρακτικό τεχνικού και οικονομικού ελέγχου (Υπόδ. 4) 

6. Υπεύθυνη δήλωση Ν. 1599/86 του φορέα ότι δεν επωφελείται άλλης εθνικής ή κοινοτικής χρημα¬ 
τοδότησης ή δεν έχει υποβάλλει σχετική αίτηση 

7. Φορολογική και ασφαλιστική ενημερότητα 

8. Αναλυτικές καταστάσεις δαπανών 


Ο νόμιμος εκπρόσωπος του φορέα 


( υπογραφή - σφραγίδα ) 

ΠΡΑΚΤΙΚΟ ΤΕΧΝΙΚΟΥ-ΟΙΚΟΝΟΜΙΚΟΥ ΕΛΕΓΧΟΥ 


Σήμερα την.οι κάτωθι υπογεγραμμένοι 

1 . 

2 . 

3. 

που αποτελούμε επιτροπή ελέγχου σύμφωνα με την αριθμ.Απόφαση Υπ. Αγρ. Ανάπτυξης & 

Τροφίμων ή την αριθμ.Απόφαση του Νομάρχη. 

μεταβήκαμε στην έδρα του .(φορέας) που βρίσκεται 

.και βεβαιώνουμε τα κατωτέρω: 

α) Για όλες τις επιλέξιμες δαπάνες της Δράσης Ι.Δ. έχουν εκδοθεί εξοφλημένα τιμολόγια και όλα τα απαι- 
τούμενα λοιπά παραστατικά. Τα ανωτέρω τιμολόγια έχουν ως εξής: 


Είδος δαπάνης 

Εκδότης τιμολογίου 

Αριθμός τιμολογίου 

Ποσό δαπάνης 
€ 


























β) Ο πάγιος εξοπλισμός που προμηθεύτηκε ο φορέας για το πρόγραμμα έτους.βρίσκεται σε θέση λει¬ 

τουργική και έχουν τοποθετηθεί επί αυτού ετικέτες που αναγράφουν τα απαιτούμενα σύμφωνα με την αριθμ. 

.απόφαση Υπ. Αγρ. Ανάπτυξης & Τ ροφίμων στοιχεία. 

γ) Όλες οι δαπάνες του προγράμματος έχουν καταχωρηθεί στα λογιστικά βιβλία του φορέα. 

Όλες οι παραπάνω ενέργειες και προμήθειες πραγματοποιήθηκαν σύμφωνα με τις αριθμ. 

και.Αποφάσεις Υπ. Αγρ. Ανάπτυξης & Τροφίμων. 

Ο Νόμιμος εκπρόσωπος Η Επιτροπή 

του φορέα 

1 . 

2 . 

3. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



Η παρούσα απόφαση να δημοσιευθεί στην Εφημερίδα της Κυβερνήσεως. 
Αθήνα, 2 Μαρτίου 2005 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


Υπογραφή: 

Ονοματεπώνυμο: 















